Fl-Afghanistan, ġellieda Talibani sparaw bombi lejn l-ajruport ta Kabul wara li ħadu l-kontroll ta’ bini fil-qrib. L-ajruport ngħalaq u it-titjiriet operaw lejn destinazzjonijiet oħra waqt li l-qawwiet tas-sigurta’ Afghani ssieltu kontra l-militanti. Għadu mhux magħruf jekk inqatlux nies fl-attakk. Xhieda irrappurtaw li l-ġellieda splodew trukk mimli splussivi fil-fetħa ta’ binjiet ta appartamenti qrib l-ajruport ta’ Qasaba. Grupp ta’ irġiel armati okkupaw il-bini u sparaw rockets lejn l-ajruport. Kelliem għat-Talibani ħa r-responsabbilta tal-attakk.